google/wiki40b huggingface dataset:
Hevrin Chalafová

Život

Hevrin Chalafová sa narodila v Deriku v roku 1984. V roku 2009 absolvovala štúdium na Fakulte stavebného inžinierstva Univerzity v Aleppe. Po vypuknutí občianskej vojny v Sýrii sa začala politicky angažovať, založila Stranu budúcej Sýrie, ktorá bola sekulárne orientovaná a snažila sa zmäkčovať sektárske línie, ktoré delili krajinu. Svoj program stavala na budovaní koexistencie všetkých ľudí v Sýrii bez ohľadu na príslušnosť k národnosti či náboženstvu. Bola ko-generálnou tajomníčkou Strany budúcej Sýrie a taktiež členkou Prezidentskej rady Sýrskej demokratickej rady (SDC/MSD).
Bola jednou zo zakladateliek Nadácie pre vedu a slobodné myslenie v roku 2012. V roku 2015 sa stala podpredsedníčkou energetickej komisie pre región Džazíra. V roku 2016 sa stala spolu-predsedníčkou energetickej komisie. Jej strana, Strana budúcej Sýrie, sa podieľala na správe Severnej Sýrie po dobytí Rakky od Islamského štátu v roku 2017. Chalafová sa zúčastňovala rokovaní s USA, Francúzskom a inými delegáciami. Bola známa pre svoje diplomatické zručnosti. Chalafová sa usilovala o zvýšenie tolerancie a jednoty medzi kresťanmi, Arabmi a Kurdmi.

Zabitie Chalafovej

Chalafová bola zabitá počas tureckej operácie Prameň mieru pri diaľnici M4. V čase smrti mala nedožitých 35 rokov. Cestovala so svojím tlmočníkom a šoférom, ako aj ďalšími Kurdmi, keď ich obkľúčili povstaleckí vojaci.
Podľa Daily Telegraph kurdskí úradníci tvrdia, že auto vezúce Hevrin Chalafovú zadržali povstaleckí vojaci podporovaní Tureckom. Sýrska národná armáda, povstalecká skupina bojujúca na tureckej strane, však zodpovednosť za vraždu Chalafovej odmietla. Chalafová bola jedna z deviatich civilistov, ktorí boli popravení v prvých dňoch tureckej invázie južne od mesta Tal Abjad. Podľa The Washington Post išlo v prípade jej zabitia takmer určite o vojnový zločin podľa medzinárodného práva, čo potvrdil aj minister obrany USA Mark Esper. Kurdský analytik Mutlu Civiroglu opísal, že Chalafovej smrť bola veľkou stratou a opísal ju ako talentovanú diplomatku. Strana budúcej Sýrie vydala stanovisko v znení: „S najväčším zármutkom a smútkom Strana budúcej Sýrie trúchli nad mučeníctvom inžinierky Hevrin Chalafovej, generálnej tajomníčky Strany budúcej Sýrie, počas plnenia jej vlasteneckých a politických povinností“.
Vojnové reportérky Českej televízie Markéta Kutilová a Lenka Klicperová zverejnili 13. októbra 2019 na sociálnych sieťach informácie zo zdroja Kurdistan News, na základe ktorých mala byť Chalafová pred smrťou znásilnená a následne ukameňovaná. Zábery hanobenia tela mŕtvej Chalafovej zverejnili povstaleckí vojaci na internet. Ministerstvo zahraničných vecí USA označilo správy o smrti Chalafovej a iných sýrskych civilistov po začiatku operácie Prameň mieru za znepokojivé. Spoluzodpovednosť za jej zabitie sa kladie práve na politiku USA, ktoré odchodom z oblasti umožnilo tureckú inváziu. Turecké štátne médium, Yeni Safak, oznámilo, že Chalafová bola „neutralizovaná“ armádou pri „úspešnej operácii“.
Chalafovej pohreb sa konal 14. októbra 2019 v jej rodnom meste Derik (Al Malikijah).
Tavel (Gard)

Poloha

Obec má rozlohu 19,96 km². Najvyšší bod je položený 265 m n. m. a najnižší bod 50 m n. m.

Obyvateľstvo

Počet obyvateľov obce je 1 746 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lastovičkovité

Lastovičkovité (Hirundinidae) sú čeľaď vtákov radu vrabcotvaré (Passeriformes). Všetky rody z tejto čeľade okrem rodov Phedina, Riparia, Delichon a novšie aj okrem Pseudochelidon majú slovenské rodové meno lastovička.
Sú to drobné hmyzožravé spevavce. Na guľatej hlave je charakteristický krátky, hlboko rozoklaný zobák, prispôsobený k lovu hmyzu počas letu. Krídla majú dlhé, štíhle a zahrotené, s deviatimi letkami. Nohy sú krátke a slabé, členovia tejto čeľade sa po zemi pohybujú len výnimočne. Chvost je obyčajne vidlicovitý. Sfarbenie je u väčšiny druhov zhora tmavé až tmavo lesklé, zospodu je telo biele. Sfarbenie samcov a samíc sa vzájomne nelíši. Väčšina druhov si lepí hniezda z hliny, prilepenej k pevnému podkladu. Niekoľko druhov hniezdi v podzemných norách.
Táto čeľaď je rozšírená takmer vo všetkých teplejších oblastiach sveta, chýba len na Novom Zélande a v časti Oceánie. Tam, kde je v zimnom období nedostatok hmyzu, sú sťahovavé.
Mali Zvornik

Dejiny

Do roku 1830 bol Mali Zvornik súčasťou Bosny a Hercegoviny a potom bol pripojený k Srbsku v ktorom vládli Obrenovićovci. V roku 1918 sa stal súčasťou Juhoslávie, po roku 1941 bol okupovaný Nemeckom. V skale blízko mesta bol v roku 1931 vybudovaný bunker vtedajšej juhoslovanskej kráľovskej rodiny, ktorý mal slúžiť v prípade napadnutia krajiny pre jej ochranu a ako veliteľské stanovište Juhoslovanskej armády. Počas invázie do Juhoslávie v roku 1941 a napadnutia Juhoslávie Nemeckom a Bulharskom bol tento kryt použitý.
Počas existencie socialistickej Juhoslávie bola južne od Zvornika a Malého Zvornika vybudovaná vodná elektráreň.
Od roku 1995, keď bola po Daytonskej dohode uznaná nezávislosť Bosny a Hercegoviny zo strany Juhoslovanskej zväzovej republiky je Mali Zvornik pohraničným mestom (hlavný cestný prechod do Zvornika sa nachádza severne od mesta blízko dediny Karakaj; prechod pre chodcov vedie po starom moste, ktorý začína v strede mesta). Severne od Malého Zvornika prechádza tiež aj železničná trať z Loznice cez Zvornik do bosnianskej Tuzly.
Vasiugan

Vasiugan (rus. Васюган) je rieka v Tomskej oblasti Ruskej federácie, ľavostranný prítok Obu. Dĺžka toku je 1 082 km, plocha povodia 61,8 tis. km², ročný prietok 381 m³/s. Rieka patrí do povodia Severného ľadového oceánu.
Rieka pramení v mokrinovom kraji Vasiuganských močarísk. Na svojom toku predstavuje rieka pokojný tok s častými meandrami. Na dolnom toku sa rozvetvuje a tvorí niekoľko ostrovov a plytčín. Ústie do Obu tvorí viacero ramien.
Na svojom toku priberá Vasiugan viacero prítokov, z ktorých hlavnými sú Ňuroľka a Čižapka (sprava) a Jagyljach (zľava). Hlavnými zdrojmi vody sú snehové a dažďové zrážky. Ľadová pokrývka rieky trvá od novembra do mája. Dolný tok je splavný.
Mária Machová

Životopis

V roku 1968-1972 študovala na Strednej ekonomickej škole v Skalici, 1972-1977 na Fakulte národného hospodárstva VŠE v Bratislave, 1978-1983 ext. ašpirantúra, 1986-1988 postgraduálne štúdium „Manažment riadenia“, štud. pobyty: 1985 Moskovská univerzita, 1991 Bath, Anglicko, 1993 Jagellovska Univerzita Krakov. V roku 1977-1994 pôsobila na Fakulte ekonomiky služieb a cestovného ruchu VŠE v Banskej Bystrici, do 1986 asistentka, odborná asistentka, 1986-1990 vedúca odd. katedry, 1990-1994 vedúca Katedry verejná ekonomika, 1994-1998 riaditeľka Harward Capital & Consulting, 1998-2002 ministerka privatizácie, od 2002 generálna riaditeľka Daňového riaditeľstva SR v Banskej Bystrici, od 2010 generálna riaditeľka Colného riaditeľstva SR. Odborné príspevky publikovala v domácej a zahraničnej tlači.
Oiónos

Oiónos (starogr. Οἰωνός – Oiónos) je v gréckej mytológii syn Likymnia z Midey, priateľ hrdinu Hérakla.
Jedného dňa Hérakles a Oiónos prišli do Sparty a pri dome kráľa Hippokoóna ich napadol strážny pes, ktorého Oiónos v sebeobrane zabil. Keď to synovia kráľa uvideli, rozhnevalo ich to a na Oióna a Hérakla zaútočili. Bitka sa potom skončila smrťou Oióna a zranený Hérakles bol nútený ustúpiť. Hérakles sa však neskôr vrátil a Oióna pomstil. Po prvých nepodarených útokoch, keď zomrel aj Héraklov brat Ifikles, Hérakles napokon Hippokoóna a všetkých jeho synov zabil a Tyndareós, ktorého kedysi Hippokoón vyhnal, sa do Sparty vrátil a ujal sa vlády.
Podľa antického autora Pindara, Oiónos súťažil na prvých olympijských hrách, ktoré založil Hérakles a zvíťazil v behu. Pausanias, ktorý v druhom storočí navštívil Lakóniu uvádza, že videl héróon Oióna, ktorý stál v blízkosti Héraklovej svätyne.
Dukla Košice v sezóne 1964/1965

Premiérový zápas

Prvý zápas odohrala Dukla Košice proti družstvu z Gottwaldova(dnešnému Zlínu). NA tento duel bolo predaných 4227 lístkov, ale napokon mnoho divákov obsadilo aj nedokončené miesta štadiónu. Duel, v ktorom tím Dukly Košice zvíťazil 3:1, tak sledovalo vyše 7000 divákov.

Herný systém

Liga sa hrala systémom 12 tímov v jednej skupine, kde každý s každým odohral jeden zápas doma a jeden vonku. Potom sa rozdelila podľa tabuľky na 2 časti. Prvá hrala o 1. – 6. miesto a druhá o 7. – 12 miesto dvojkolovým systémom. Do týchto tabuliek patrili aj výsledky z prvých 22. kôl. V tejto sezóne sa liga zužovala na 10. mužstiev, posledné 2 celky automaticky vypadli a tímy na 9. a 10. mieste hrali o záchranu. Tímy na 7. a 8 priečke si zachovali ligovú príslušnosť.
Očné bielko

Očné bielko alebo skléra (lat. sclera) je nepriehľadná, tuhá, nepoddajná biela väzivová membrána, ktorá udržuje veľkosť a tvar očnej gule.
Tvorí zadné 4/5 povrchu očnej gule. Histologicky sa skladá z troch vrstiev. Skladá sa z kolagénu a elastických vlákien. U detí je modrasté, u starších žltasté od usadených kvapiek tuku. Vzadu je hrubšia (asi 1mm), vpredu tenšia (asi 0,4mm). Do nej sa upínajú okohybné svaly. Vzadu sklérou prestupuje zrakový nerv (nervus opticus) a vráskovcové tepny (arteriae ciliares). V prednej časti prechádza skléra do priehľadnej rohovky. V tom mieste je kruhovitý žliabok - sklerálny sulkus (suculus sclerae). Zvnútra sa pod ním nachádza trámcové tkanivo, v ktorom sú štrbiny. Cez tieto preniká komorový mok oka, ktorý sa potom vstrebáva do kruhovitého žilového splavu bielka (sinus venosus sclerae).
Don't Stop the Music

Kompozícia

Skladba „Don't Stop the Music“ je dance-popová a techno skladba s dĺžkou 4 minúty a 27 sekúnd. Kritik z online denníka Seattle Post-Intelligencer komentoval skladbu, že v nej Rihanna "hľadá hojnosť v pomerne tvrdom techno beate". Skladba je napísaná v tónine fis mol so stredným tempom 123 úderov za minútu. Rihannin vokálny rozsah je od F#₃ po A₄. Skladba obsahuje širokú škálu rytmických nástrojov, ktoré sú používané hlavne v hip-hope. Medzi tieto nástroje patrí basový bubon, ktorým sú tvorené jednotlivé beaty, kým Rihanna udáva melódiu. Od úplného začiatku skladby je použitá synkopa a tiež sú samplované rôzne rytmy. Sal Cinquemani z časopisu Slant Magazine porovnal kompozíciu skladby s jej skladbou „SOS“ z roku 2006.
Sýrsko-malankarská katolícka cirkev

Graf historického vývoja

Historický vývoj od pôsobenia svätého apoštola Tomáša v Indii:
La Chapelle-en-Vexin

Poloha

Obec má rozlohu 3,61 km². Najvyšší bod je položený 158 m n. m. a najnižší bod 85 m n. m.

Obyvateľstvo

Počet obyvateľov obce je 326 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čermákovy louky

Ochrana

Predmetom ochrany sú mokraďové a rašelinové lúky so vzácnou flórou a faunou.
Bunkový hotel

Bunkový hotel alebo kapsulový hotel (jap. カプセルホテル – kapuseru hoteru) je hotel, ktorý sa neskladá z izieb, ale z buniek. Bunky sú postavané v rade, obvykle na sebe. Bunkové hotely sú rozšírené predovšetkým v Japonsku.

Vybavenie buniek

Bunky sú zvyčajne pre jednu osobu a sú vybavené matracom, televíziou, rádiom a klimatizáciou. Sociálne zariadenie je spoločné pre všetkých hostí. Súkromie si hostia zaisťujú stiahnutím roliet. Veľkosť bunky je okolo 2 m².
Mjanmarské národné futsalové družstvo mužov

Vrcholné podujatia

Mjanmarské družstvo sa ani raz nekvalifikovalo na majstrovstvá sveta FIFA.
Na majstrovstvá Ázie sa dokázalo kvalifikovať iba raz. Prvú kvalifikáciu absolvovalo až v roku 2010, ale rovnako ako v tej nasledujúcej, nevyhralo žiadne stretnutie. V kvalifikácii v Thajsku na Majstrovstvá Ázie 2014 skončilo po 2 víťazstvách (nad Laosom a Východným Timorom) šieste, čo mu opäť nestačilo na postup. Postúpiť sa mu prvýkrát podarilo v roku 2018, kde však po 3 prehrách skončilo už v základnej skupine.
Na regionálnych majstrovstvách Juhovýchodnej Ázie zaznamenalo najväčší úspech. Hneď pri svojej prvej účasti v 2006, čo bolo rovnako aj jeho prvé medzinárodné vystúpenie, postúpilo do semifinále turnaja. V ňom prehralo s Indonéziou, následne však zvládlo súboj o 3. miesto s Kambodžou a vybojovalo bronzovú medailu. V ďalších turnajoch sa nedokázalo prebojovať do semifinále a končilo už v základných skupinách. V roku 2016 však opäť získalo medailu, keď prehralo až vo finále s Thajskom. Najlepší výsledok na Hrách Juhovýchodnej Ázie dosiahlo v roku 2013, v domácom Mjanmarsku, keď skončilo na 4. priečke.
Coming out

Coming out je v širšom zmysle vývinový proces, pri ktorom človek rozpoznáva a akceptuje svoju menšinovú emocionálnu a sexuálnu orientáciu alebo sexuálnu identitu (identifikáciu).
V užšom zmysle je to úkon zdôverenia sa s touto orientáciou alebo identitou iným osobám, alebo okamih, kedy človek prestane svoju orientáciu alebo identitu tajiť pred svojim okolím.
Výraz sa tiež používa v prenesenom význame ako úkon zdôverenia sa s osobným tajomstvom.

Etymológia

Termín pochádza z anglického slovesa to come out: vyjsť, prenesene tiež debutovať, vyjsť s niečím na verejnosť, byť uvedený do spoločnosti, „vyplávať na povrch“, vysvitnúť.
Slávičie údolie (ulica)

Slávičie údolie je ulicou na západnej strane kopca Machnáč v Bratislave. Administratívne patrí pod Staré Mesto. Nachádzajú sa tu najmä luxusné rezidencie. Nadväzuje na lokality Palisády a Slavín, kde sú umiestnené veľvyslanectvá a zastupiteľské úrady. Býva tu veľa diplomatov a zamestnancov zahraničných firiem.
Mimo tejto lokality a ulice Slávičie údolie sa nachádza Cintorín Slávičie údolie, ktorý však svojou polohou patrí do Mlynskej doliny a tým i do katastra Bratislava IV, Karlova Ves.
Virming

Poloha

Obec má rozlohu 10,77 km². Najvyšší bod je položený 266 m n. m. a najnižší bod 221 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zamestnávateľ

Zamestnávateľ je všeobecne osoba, ktorá zamestnáva (teda prijíma do zamestnania), najmä za mzdu . Jednotlivé právne predpisy na Slovensku a v zahraničí majú však špecifické definície zamestnávateľa. Príklady pozri nižšie.

Zamestnávateľ podľa slovenského Zákonníka práce

Zamestnávateľ fyzická osoba alebo právnická osoba, ktorá zamestnáva aspoň jednu fyzickú osobu v pracovnoprávnom vzťahu, a ak to ustanovuje osobitný predpis, aj v obdobných pracovných vzťahoch.  (Porovnaj ale definíciu zamestnanca, ktorá je obmedzená len na závislú prácu).
Zamestnávateľ vystupuje v pracovnoprávnych vzťahoch vo svojom mene a má zodpovednosť vyplývajúcu z týchto vzťahov. Zamestnávateľom je aj organizačná jednotka zamestnávateľa, ak to ustanovujú osobitné predpisy alebo stanovy podľa osobitného predpisu. Ak je účastníkom pracovnoprávneho vzťahu zamestnávateľ, nemôže ním byť súčasne jeho organizačná jednotka a naopak. 
Termín zamestnávateľ bol do zavedený do slovenského Zákonníka práce (vtedy zákon č. 65/1965 Zb.) novelou účinnou od septembra 1996. Predtým tento zákonník z roku 1965 používal termín organizácia a do začiatku 90. rokov termín socialistická organizácia.
Glasnyckeln

Glasnyckeln (doslova Sklenený kľúč) je významná literárna cena, ktorú každoročne od roku 1992 udeľuje literárna organizácia Skandinaviska Kriminalsällskapet (SKS, Asociácia škandinávskych autorov detektívok) najlepšej severskej detektívke. Autor je výlučne z niektorej severskej krajiny (Dánsko, Fínsko, Island, Nórsko a Švédsko). 
Ocenenie dostalo názov podľa detektívneho románu Dashiella Hammetta The Glass Key, ktorý vyšiel roku 1931. Hlavným sponzorom ceny je švédske vydavateľstvo Bra Böcker AB.
Alternatíva pre Nemecko

Voľby 2013 a 2017

Do Nemeckého spolkového snemu (Bundestagu) sa AfD prebojovala vo voľbách 24. septembra 2017 so ziskom 5,9 milióna hlasov, to bolo 12,6% všetkých odovzdaných platných hlasov voličov. Stala sa tak tretou najsilnejšiou politickou stranou v celom Nemecku po CDU/CSU a SPD. Má teraz 92 poslancov zo 709. Pôvodne to bolo 94 poslancov, no dvaja zo strany odíšli.
Vo voľbách v roku 2013, ktoré sa konali len sedem mesiacov po vzniku strany, zostala so ziskom 4,7% tesne pod päťpercentnou hranicou), uspela však vo voľbách do europarlamentu v roku 2014 so ziskom 7 mandátov a rovnako v roku 2014 tiež získala kreslá v saskom, brandenburskom a durínskom parlamente. Od roku 2015 má zastúpenie aj v parlamentoch Hamburgu a Brém. V roku 2016 sa vo voľbách do krajinských parlamentov prebojovala vo všetkých štyroch prípadoch - v Porýní-Falcku, Bádensku-Württembersku, Sasku-Anhaltsku a Meklenbursku-Predpomoransku. V Sasku-Anhaltsku získala AfD 24,4 percenta hlasov, čo je jej doterajšie volebné maximum.

Založenie strany a dôležití funkcionári

Za zakladateľa strany je považovaný hamburský profesor ekonómie Bernd Lucke, ktorý ju založil v reakcii na dlhovú krízu v eurozóne, kedy sa jej kľúčovou myšlienkou stalo presvedčenie o neudržateľnosti eurozóny, v čom sa strana odlišovala od všetkých vtedajších nemeckých mainstreamových strán. Lucke stranu opustil začiatkom júla 2015 po tom, čo delegáti na zjazde v Essene dali vo voľbe viac hlasov Frauke Petryovej, čo Lucke vnímal ako posun k xenofóbnym, krajne pravicovým a proruským pozíciám. Spolu s ním odíšla aj väčšina europoslancov strany - v strane zostali len dvaja zo siedmich.
Taktiež Frauke Petryová odíšla z AfD, a to 29. septembra 2017. Jediným predsedom strany je teraz Jörg Meuthen. Dôležitými funkcionármi strany sú Alexander Gauland a Alice Weidelová, spolupredsedovia poslaneckého klubu v Bundestagu. Poslancom v Berlíne je tiež Paul V. Podolay, ktorý sa narodil roku 1946 v Bratislave. V Nemecku žije od roku 1982.
Bullou

Poloha

Obec má rozlohu 9,14 km². Najvyšší bod je položený 169 m n. m. a najnižší bod 144 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fosforit

Zloženie

Mineralogicky sú fosfority tvorené viacerými minerálmi fosforu ako sú apatit (flórapatit, hydroxylapatit, karbonátapatit), francolit alebo z amorfnej látky kleofán. Kleofán najčastejšie pochádza z organických výlučkov ako sú koprolity, čo sú fosílne exkrementy. Niekedy vytvára ooidy a pelety.

Vznik

Fosfatický materiál sa nachádza v kostiach a zuboch všetkých chordátov, ktorých odumreté telá sa môžu nachádzať rozptýlené v sedimentoch. V prípade, že je takto nahromadené väčšie množstvo týchto pozostatkov označujú sa vzniknuté sedimenty bonebeds. Väčšie koncentrácie fosfátov nie sú bežné, najčastejšie sa nachádzajú na plytkých šelfoch. Najmä v oblastiach s veľkou produktivitou organickej hmoty ale nízkym okysličením vody. Nevyskytujú sa však v plne anoxyckom prostredí. Akumulácie fosforitov vznikajú aj hromadením trusu vtákov na ostrovoch (guáno). Niekedy sa môže hromadiť klastický apatit zo zvetrávajúcich granitoidných hornín v náplavoch.

Výskyt

Fosfáty sa vyskytujú už od konca prekambria, iné veľké ložiská sú známe z permu a z hraníc krieda-paleogén a miocén-pliocén. Najznámejšia je permská formácia Phosphoria v USA, ktorá sa rozprestiera na ploche 350 000 km².
Na Slovensku sú fosfority známe z niektorých druhohorných súvrství. Nájdené boli napr. v allgäuskom súvrství fatrika.
Riencourt

Poloha

Obec má rozlohu 10,16 km². Najvyšší bod je položený 124 m n. m. a najnižší bod 28 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nostok obyčajný

Rozšírenie

Je to kozmopolitný druh, ktorý žije prakticky na celom svete, kde dokáže prežiť aj sucho púštnych oblastí a polárny chlad.

Použitie

Na Filipínach, v Japonsku, Číne a na Taiwane sa nostok konzumuje ako šalát.
Tafsír (exegéza)

Tafsír (arab. تفسير) je arabské slovo pre exegézu, zvyčajne Koránu. Autor tafsíru je mufassir (arab. مُفَسِّر}, plurál: mufassirún (arab. مفسرون}.
Bad Schussenried

Geografia a poloha

Bad Schussenried je kúpeľne mesto, ktoré leží pri rieke Schussen, medzi mestom Ulm a Bodamskym jazerom. Cez mesto prechádza 48. stupeň zemepisnej šírky. K mestu Bad Schussenried patria jeho časti Otterswang, Reichenbach a Steinhausen, ktoré predtým ako boli priradené k mestu vystupovali ako samostatne obce.
Combret

Poloha

Obec má rozlohu 49,85 km². Najvyšší bod je položený 919 m n. m. a najnižší bod 326 m n. m.

Obyvateľstvo

Počet obyvateľov obce je 298 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juvigny (Haute-Savoie)

Poloha

Obec má rozlohu 2,71 km². Najvyšší bod je položený 534 m n. m. a najnižší bod 458 m n. m.

Obyvateľstvo

Počet obyvateľov obce je 641 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gas

Poloha

Obec má rozlohu 11,97 km². Najvyšší bod je položený 161 m n. m. a najnižší bod 107 m n. m.

Obyvateľstvo

Počet obyvateľov obce je 759 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Blood, Sweat & Tears

Dejiny

Vznikla v roku 1967 ako osobný projekt speváka a klávesistu Al Koopera. Časom však prešla mnohými zmenami v obsadení (hlavne v rokoch 1968, 1972 a 1974) a skupina sa viac zamerala na strednú generáciu poslucháčov. Prelomením hraníc medzi jazzom a rockom však skupina pripravila pôdu vlne fusion music.
Uzbečtina

Počet hovoriacich

V Spoločenstve nezávislých štátov hovorí rôznymi nárečiami uzbečtiny približne 24,7 milióna ľudí. V Uzbekistane 21 miliónov ľudí hovorí uzbečtinou ako svojím materinským jazykom. Ďalších 1,2 milióna v Tadžikistane, 1 milión v Afganistane, 550 tisíc v Kirgizsku, 332 tisíc v Kazachstane a 320 tisíc v Turkménsku.

Prevzaté slová

V dôsledku vplyvu islamu sú v jazyku slová z arabčiny. Počas nadvlády Ruskej ríše a éry Sovietskeho zväzu prenikli do jazyka prvky ruštiny. Väčšina arabských slov prenikla do uzbečtiny cez perzštinu.

Písmo

Pred rokom 1928 uzbečtina, ako väčšina stredoázijských jazykov, používala arabské písmo. Medzi rokmi 1928 a 1940 sa uzbečtina písala latinkou podľa vzoru všetkých turkických jazykov. V roku 1940 sa presadila azbuka pod nátlakom Josifa Stalina. Tá sa oficiálne používala do roku 1992, ale následne bola znovu zavedená latinka. Napriek tomu sa dodnes vo veľkom používa azbuka, predovšetkým zo zvyku a z praktických dôvodov.
Conqueyrac

Poloha

Obec má rozlohu 27,18 km². Najvyšší bod je položený 368 m n. m. a najnižší bod 100 m n. m.

Obyvateľstvo

Počet obyvateľov obce je 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Sextius (cirkevný hodnostár)

Životopis

Do roku 1595 študoval v Prahe. Od roku 1595 evanjelický kňaz, notár, konsenior a okolo 1620 senior gemerského bratstva, od roku 1623 superintendant banského okolia, farár v Brezne. Roku 1620 vyslanec na sneme v Banskej Bystrici.
Saint-Victor-sur-Ouche

Poloha

Obec má rozlohu 12,77 km². Najvyšší bod je položený 559 m n. m. a najnižší bod 300 m n. m.

Obyvateľstvo

Počet obyvateľov obce je 238 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské národné hokejbalové družstvo žien

Slovenské národné hokejbalové družstvo žien je národné družstvo žien, ktoré reprezentuje Slovensko v medzinárodných hokejbalových podujatiach a priateľských zápasoch. Funguje pod záštitou Slovenskej hokejbalovej únie od roku 2005.
Inia

Výskyt

Delfínovec amazonský sa vyskytuje v povodí najväčších juhoamerických riek – Amazonky a Orinoka.

Opis a spôsob života

Dorastá dĺžky 2 – 2,5 metra a hmotnosti 110 – 140 kg. Sfarbenie tela je značne premenlivé, od ružovkastej šedi až po sivočierny odtieň. Má širokú chvostovú plutvu, chrbtová plutva nie je. Na pretiahnutom nose má tento druh krátke tuhé hmatové fúzy, ktoré mu v kalnej vode pomáhajú nahradiť zrakové vnemy. Delfínovec amazonský žije jednotlivo alebo v pároch. Ak sa príležitostne združuje do húfov, nemávajú viac ako šesť kusov. Živí sa hlavne rybami, menej už ďalšími vodnými živočíchmi. Gravidita trvá okolo 350 dní a mláďa máva po pôrode okolo 1 metra. Vzhľadom na to, že žije veľmi často v kalných, nepriehľadných vodách, má silno redukovaný zrak.

Taxonómia

Tradične bol v rámci rodu Inia rozlišovaný len jeden druh Inia geoffrensis s nasledujúcimi podruhmi – I. g. geoffrensis, I. g. boliviensis a I. g. humboldtiana. Podľa nedávnych poznatkov sa však tento druh rozpadá na tri samostatné druhy pomenované I. geoffrensis (zahrňuje poddruhy I. g. geoffrensis a I. g. humboldtiana), I. boliviensis a I. araguaiaensis.